**COMUNICAT DE PRESĂ**

**CAMPANIA**

**“Protecția solară – un pas important spre sănătate!**

**August 2022**

In luna august 2022 se derulează Campania Națională a informării populaţiei cu privire la importanța protecției solare în prevenirea cancerelor de piele.

Conform datelor Organizației Mondiale a Sănătății, la fiecare 4 minute o persoană moare de cancer de piele; legătura dintre expunerea la soare şi cancerele de piele a fost descoperită abia în 1956; în România peste 1000 de persoane sunt diagnosticate anual cu melanom malign, iar aproape o treime decedează din cauza acestei afecţiuni.

Scopul Campaniei este reducerea incidenţei cancerelor de piele, în mod special a melanomului malign, a afecţiunilor oculare şi a altor patologii secundare expunerii excesive la radiaţiile ultraviolete.

Obiectivul principal al Campaniei este creşterea gradului de informare a populaţiei cu privire la riscul apariţiei afecţiunilor maligne la nivelul tegumentelor sau a altor afecţiuni datorate expunerii excesive la soare.

**Coordonarea campaniei** la nivel national este realizata de Ministerul Sănătăţii, prin Institutul Naţional de Sănătate Publică.

***Bucuraţi-vă în siguranţă de soare!***

***Nu uitaţi - pălăria şi ochelarii de soare, hidratarea corespunzătoare, utilizarea cremelor de protecţie solară!***